Musaka kutanga echi chihande mu %%?
Online Bible | NEW WORLD TRANSLATION OF THE HOLY SCRIPTURES (2013 REVISION)
Musaka kutanga echi chihande mu %%?
11 Ngulondezezenunga, nganomu ami nawa ngweji kulondezezanga Kulishitu.+
2 Ngunamisangejeka, mwomwo muvyuma vyosena munangwanuka, kaha muli nakulama vyuma nge muze vene ngwamiselelelevyo.
3 Oloze ngunasake mutachikize ngwenu, mutwe walunga hilunga apwa Kulishitu,+ kaha mutwe wapwevo apwa lunga,+ kaha mutwe waKulishitu apwa Kalunga.+
4 Weshowo lunga mwalomba, chipwe mwapolofweta oku nafwiki chuma chimwe kumutwe wenyi, nasaula mutwe wenyi.
5 Oloze weshowo pwevo mwalomba chipwe mwapolofweta+ chakuzeneka kufwika kumutwe wenyi, nasaula mutwe wenyi, mwomwo chinapu nge pwevo uze nateula kumutwe wenyi.
6 Mwomwo nge pwevo keshi kufwika kumutwe wenyiko, kaha akambe jikambu jenyi. Oloze kachi nge chinapu chasonyi pwevo kukamba chipwe kuteula jikambu jenyi, kaha afwike kumutwe.
7 Lunga katela kufwika kumutwe wenyiko, mwomwo ikiye napu chifwanyisa chaKalunga,+ kaha nawa napu upahu wenyi, oloze pwevo napu upahu walunga.
8 Mwomwo lunga kafuma kuli pwevoko, oloze pwevo afuma kuli lunga.+
9 Kaha nawa, lunga kavamutengele mwomwo yapwevoko, oloze pwevo vamutengele mwomwo yalunga.+
10 Shikaho pwevo atela kupwa nachinjikizo chakuliluula kumutwe wenyi mwomwo yavangelo.+
11 Kaha nawa kutalisa kuli Mwata, pwevo kalimanyina hauka wenyi chakuzeneka lungako, lunga nawa kalimanyina hauka wenyi chakuzeneka pwevoko.
12 Mwomwo nge muze pwevo afuma kuli lunga,+ ngocho nalunga nawa asemuka kuli pwevo, oloze vyuma vyosena vyafuma kuli Kalunga.+
13 Yulenu enu vavene: Uno chakutamo kuli pwevo kulomba kuli Kalunga chakuzeneka kufwika kumutwe wenyi tahi?
14 Uno kamwalinangula ngwenu, kweseka nachisemwa, kachi nge lunga ali najikambu jajisuku, kaha najimusawisa,
15 oloze kachi nge pwevo ali najikambu jajisuku, kaha jinapu upahu wenyiko nyi? Mwomwo jikambu jikiko vamuhana mukutela kumuhana chuma chakufwika kumutwe.
16 Oloze kachi nge kuli mutu mwasaka kulipula jipami mwomwo yakukava vilika vyeka, etu katweshi navilika vyekako, chipwe vene muvikungulwilo vyaKalunga mwapimbi.
17 Ami kangweshi nakumisangejeka hakumihana eji jindongiko, mwomwo kulikungulula chenu mweji kulikungululanga chinapu chakulinga vyuma vyavipi, keshi vyamwazako, nduma.
18 Mwomwo chatete, nguli nakwivwa ngwavo muli enu munakupwanga vihandwa omu namulinga nge munalikungulula muchikungulwilo. Nayami ngunetavila vene ngocho.
19 Mwomwo namuli enu namupwanga tumauka twakuhanduka,+ mangana vatu vaze Kalunga evwila kuwaha vasoloke hatoma.
20 Shikaho, omu namukungulukila hamwe kuchihela chimwe, kamwalikungulwile mangana mulyenga Kulya chaMwata chaChingoloshiko.+
21 Mwomwo enu hakulya kulya kana, mutu himutu eji kuvangilanga kulya kulya chenyi chachingoloshi, kaha vamwe veji kupwanga nazala, kaha veka veji kupendanga.
22 Uno kamweshi najizuvo jakulilamo nakunwinamoko numba? Uno muli nakulumbilisa chikungulwilo chaKalunga nakwivwisa sonyi vaze vahona vyumako tahi? Uno nguhanjike vyuma mukaze kuli enu? Uno ngumisangejeke tahi? Kangweshi kumisangejeka hachuma kanechiko.
23 Mwomwo chuma chize ngwatambwile kuli Mwata, ami ngwaminangwilecho ngwami, haufuku+ uze Mwata Yesu apwile kwakamwihi nakumusolola kuli vaka-kole, anonele mbolo,
24 kahomu akumishile kulomba, ayipuzwile nakwamba ngwenyi: “Eyi yinemanyinako mujimba wami+ ou navahana hali enu. Lingenunga lika ngocho mungwanukilengaho ami.”+
25 Alingile mwomumwe nalupasa+ nawa, omu valingile hivanali lyehi kulya chachingoloshi, ambile ngwenyi: “Elu lupasa lunemanyinako lushiko lwaluhya+ hamanyinga ami.+ Lingenunga lika ngocho omu namunwanga lupasa elu, mangana mungwanukilengaho ami.”+
26 Mwomwo omu namulyanga mbolo eyi nakunwanga lupasa elu, muli nakuvilika kufwa chaMwata palanga nomu mwakeza.
27 Ngocho weshowo mwalya mbolo eyi, chipwe mwanwa lupasa elu lwaMwata mujila yakuzeneka kutela, mwapwa namulonga hamujimba waMwata nahamanyinga enyi.
28 Chatete, mutu atela kulikekesa amone nge natemo,+ numba jino alyenga mbolo eyi nakunwa lupasa elu.
29 Mwomwo ou mwalya nakunwa, kachi nge kejivile munalumbunukila mujimbako, kaha ali nakulya nakunwa nakulinehela kupaya.
30 Shikaho vavavulu muli enu vazeyela kaha nawa vavizaviza, kaha vavavulu vanasavala lyehi tulo twakufwa.+
31 Oloze kachi nge natulikekesa nakumona omu twapwa, kaha kaveshi kutusopesako.
32 Oloze nge vanatusopesa, kaha Yehova ikiye natuzangamisa,+ kuchina kutupayishila hamwe nakaye.+
33 Shikaho, enu vandumbwami, omu namulikungulula hamwe nakulya kulya chaMwata chachingoloshi, livandaminenu navakwenu.
34 Kaha nge mutu umwe ali nazala, alile kuzuvo yenyi, mangana omu namulikungulwila hamwe muzeneke kulinehela kupaya.+ Oloze vihande vikwavo vinalituluko nangukavitala omu nangukeza okwo.
Share
Share
NEW WORLD TRANSLATION OF THE HOLY SCRIPTURES (2013 REVISION)
Wavaka-Kolinde 1 11
Luvale
Tanga Mbimbiliya haInternet
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
cjk_Latn eng_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn eng_Latn eng_Latn kor_Hang sna_Latn fij_Latn cjk_Latn eng_Latn